open-index/open-wikipedia-markdown huggingface dataset:
Segunda división B española 1977/78

A tempada **1977/78** da **Segunda División B Española** de fútbol foi a 1ª edición desta competición. Comezou o 4 de setembro de 1977 e finalizou o 14 de maio de 1978.

## Sistema de competición 
Participaron corenta clubs de toda a xeografía española. Encadrados en dous grupos, enfrontáronse todos contra todos en dúas ocasións -unha en campo propio e outra en campo contrario- durante un total de 38 xornadas. A orde dos encontros decidíase por sorteo antes de empezar a competición. A Real Federación Española de Fútbol era a responsable de designar aos árbitros de cada encontro.

O gañador dun partido obtiña dous puntos, o perdedor non sumaba puntos, e en caso dun empate había un punto para cada equipo. Ao termo do campionato, o equipo que acumulaba máis puntos proclamábase campión e ascendía, xunto co subcampión, a Segunda División.

Os tres últimos equipos clasificados de cada grupo descendían a Terceira División.

## Grupo 1 
### Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Resultados 

## Grupo 2 
### Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Resultados 

## Véxase tamén 
### Ligazóns externas 
*Web oficial da RFEF
Morholt

**Morholt**, tamén coñecido como **Marhalt**, **Morold** ou **Marhaus**, é un cabaleiro irlandés e un personaxe recorrente nas lendas da Materia de Bretaña. Pídelle tributos ó rei Marco de Cornualla ata que é asasinado por Tristán, sobriño e defensor do rei Marco.

Aparece en case tódalas versións da historia de Tristán e Iseu. Na literatura medieval, aparece en libros como *Prose Tristan*, *Ciclo da Pos-Vulgata* ou ''Le Morte d'Arthur'' nos que é descrito como un cabaleiro da Táboa Redonda.

## Véxase tamén 
### Outros artigos 
* Cabaleiros da Táboa Redonda
* Rei Artur
Club Deportivo Binissalem

O **Club Deportivo Binissalem** é un club de fútbol de España, da localidade de Binissalem, nas Illas Baleares. Fundouse en 1914 e na tempada 2025-26 xoga na Terceira Federación.

## Uniforme 
* **Uniforme titular:** Camiseta azul, pantalón azul e medias azuis.
* **Uniforme alternativo:** Camiseta vermella, pantalón branco e medias vermellas.

## Estadio 
O Binissalem xoga os seus partidos como local no Estadio Miquel Pons, con capacidade para 2000 espectadores.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1
* **Tempadas en 3ª**: 29

### Historial na liga 
## Palmarés 
***Copa RFEF (1)**: 2012
*Subcampión da Terceira División (1): 2011-12

## Véxase tamén 
### Ligazóns externas 
*Sitio web oficial
Coelenterazina

[miniatura|dereita|O hidrozoo *Aequorea*, mostrando a súa [bioluminescencia.]]
[miniatura|dereita|O antozoo *[Renilla reniformis*.]]

A **coelenterazina**, ou **celenteracina**, (tamén chamada luciferina de *Renilla*) é unha molécula do tipo das luciferinas que emite luz, que se encontra en moitos organismos acuáticos de sete filos distintos. É o substrato de moitos encimas luciferases e fotoproteínas como a luciferase Rluc de *Renilla reniformis*, a luciferase Gluc de *Gaussia*, a aequorina, e a obelina.

## Historia 
A coelenterazina foi illada e caractrerizada simultaneamente por dous grupos que estudaban os cnidarios bioluminescentes *Renilla reniformis* e *Aequorea victoria*, respectivamente. Ambos os grupos descubriron independentemente que se utilizaba o mesmo composto neses dous sistemas luminescentes. O nome da molécula procede de Coelenterata, o antigo nome dos Cnidaria. Contén un derivado do grupo químico nitroxenado pirazina. Igualmente, os dous principais metabolitos (coelenteramida e coelenteramina) foron nomeados polos grupos químicos que levan.

## Distribución 
A coelenterazina está amplamente distribuída nos organismos mariños, como son:
* radiolarios
* ctenóforos
* cnidarios como *Aequorea victoria*, *Obelia geniculata* e *Renilla reniformis*
* luras como *Watasenia scintillans* e *Vampyroteuthis infernalis*
* camaróns como *Systellaspis debilis* e *Oplophorus gracilirostris*
* copépodos como *Pleuromamma xiphias* e *Gaussia princeps*
* quetognatos
* peixes como algúns *Neoscopelidae* e *Myctophidae*
* equinodermos como *Amphiura filiformis*

O composto foi tamén illado de organismos que non son luminescentes, como o arenque do Atlántico e varias especies de camaróns como *Pandalus borealis* e *Pandalus platyuros*.

## Propiedades 
A coelenterazina pode ser cristalizada formando cristais amarelo-laranxas. A molécula absorbe luz no espectro ultravioleta e no visible, cun pico de absorción a 435&nbsp;nm en metanol, que lle dá á molécula unha cor amarela. A molécula oxídase espontaneamente en condicións aeróbicas ou nalgúns solventes orgánicos como a dimetilformamida e o dimetilsulfóxido (DMSO), e é almacenada normalmente en metanol ou en gas inerte.

## Notas 
## Véxase tamén 
### Outros artigos 
* Luciferina
* Luciferina do vagalume
* Bioluminescencia
* Luciferase
* Proteína fluorescente verde

### Ligazóns externas 
* Bioluminescencia cos principais tipos de luciferina
Douglas A-4 Skyhawk

O **Douglas A-4 Skyhawk** é un avión de ataque a terra con capacidade para operar dende portaavións deseñado para a Mariña e o Corpo de Marines dos Estados Unidos. O aeroplano, con á delta e un só motor, foi desenvolvido e fabricado pola Douglas Aircraft Company e posteriormente por McDonnell Douglas. Foi orixinalmente designado A4D polo sistema de designación de antes de 1962 da mariña estadounidense.

O A-4 é un avión compacto e lixeiro, cun peso máximo na engalaxe de 11.100&nbsp;kg e cunha velocidade máxima de 970&nbsp;km/h. Os seus cinco puntos de ancoraxe soportan unha variedade de mísiles, bombas e municións e era capaz de lanzar armas nucleares usando un sistema de bombardeo a baixa altitude. Antes da variante A-4E, o avión estaba equipado co motor Wright J65; no A-4E foi substituído polo Pratt & Whitney J52.

Os Skyhawks desempeñaron un papel moi importante na Guerra do Vietnam, a Guerra do Yom Kippur e na Guerra das Malvinas. Cincuenta anos despois do primeiro voo do avión, algúns dos case 3.000 fabricados permanecen en servizo en varias forzas aéreas de todo o mundo.

## Deseño 
O Skyhawk foi deseñado polo enxeñeiro de Douglas Aircraft Ed Heinemann, en resposta a unha petición da Mariña dos Estados Unidos para un reactor de ataque que substituíse ao antigo Douglas AD Skyraider (posteriormente reasignado A-1 Skyraider). Heinemann optou por un deseño que minimizase o seu tamaño, peso e complexidade. O resultado foi un avión que pesaba só a metade da especificación de peso da Mariña. Tiña unha á tan compacta que non precisaba ser pregada para estar nos portaavións. O diminuto Skyhawk cedo recibiu os alcumes de "Scooter", "Kiddiecar", "Bantam Bomber", "Tinker Toy Bomber" e, a causa do seu áxil comportamento, "Heinemann's Hot-Rod".

O avión é dun deseño convencional post-segunda guerra mundial, cunha á delta montada na parte baixa da fuselaxe, tren de aterraxe en triciclo, e un só turborreactor na parte traseira, con dúas tomas de aire nos lados da fuselaxe. A cola ten un deseño cruciforme, co estabilizador horizontal montado sobre a fuselaxe. O armamento consistía en dous canóns Colt Mk 12 de 20&nbsp;mm, un en cada raíz das ás, con 200 proxectís por cada un deles, ademais dunha gran variedade de bombas, foguetes e mísiles que podía levar nun punto de ancoraxe baixo a fuselaxe e doun baixo cada á (inicialmente só un en cada).
Estadio de Lasesarre

O **Estadio de Lasesarre** é un estadio de fútbol español da cidade de Barakaldo, en Biscaia. Serve como localía ao Barakaldo Club de Fútbol e ten capacidade para 7.960 espectadores.

Foi inaugurado en substitución do antigo campo de Lasesarre (1922) o 30 de setembro de 2003 cun partido amigable que enfrontou ao Barakaldo CF e ao Athletic Club con resultado de 2-3 a favor dos bilbaínos.

Chamado coloquialmente *o Circo* ou *o Parchís* polo seu tipo de butacas, ten por nome oficial *Lasesarre*, do mesmo xeito que o campo vello.

## Véxase tamén 
### Ligazóns externas 
*O estadio no sitio web do Barakaldo
Estadio Municipal Medina Lauxa

O **Estadio Municipal Medina Lauxa** é un estadio de fútbol español da cidade de Loja, na provincia de Granada, que serve como localía ao Loja Club Deportivo. Ten capacidade para 1.200 espectadores, é de céspede artificial e ten pistas de atletismo.

Foi inaugurado o 10 de decembro de 2006 en substitución do Estadio San Francisco, campo que albergou os partidos como local do Loja CD durante máis de 45 anos.

O estadio está integrado nunha cidade deportiva.
McDonnell FH Phantom

O **McDonnell FH Phantom** foi un caza bimotor deseñado durante a segunda guerra mundial para a Armada dos Estados Unidos. O Phantom foi o primeiro reactor puro en aterrar nun portaavións estadounidense e o primeiro despregado polo Corpo de Marines. Aínda que o seu tempo de servizo en primeira liña foi relativamente breve, axudou a probar aos líderes da Mariña a viabilidade dos reactores baseados en portaavións. Ademais, foi o primeiro caza exitoso de McDonnell, levando ao desenvolvemento do seu sucesor, o McDonnell F2H Banshee, un dos dous cazas navais máis importantes da Guerra de Corea, que tamén establecería a McDonnell como un importante provedor de avións da Armada. Só se fabricaron 62 FH-1 antes de que a produción cesase para construír o máis potente F2H Banshee.

O FH Phantom foi orixinalmente coñecido como **FD Phantom**, pero a designación cambiouse cando o avión entrou en produción.

## Variantes 
; XFD-1
: Prototipo equipado con motores de 5,18 kN Westinghouse 19XB-2B (J-30). Fabricáronse dous.
; FH-1 (FD-1)
: Versión de produción con motores de 7,1 kN Westinghouse J30-WE-20 (orixinalmente designouse FD-1). 60 fabricados.

## Notas 
## Bibliografía 
* Angelucci, Enzo e Peter M. Bowers. *The American Fighter*. Sparkford, Somerset, UK: Haynes Publishing Group, 1987. .
Luciferina do vagalume

[thumb|right|200px|Femia do vagalume *[Lampyris noctiluca*.]]

A **luciferina do vagalume** é unha molécula do tipo das luciferinas que emite luz, que se atopa en moitas especies de insectos da familia *Lampyridae*, como os vagalumes. É o substrato do encima luciferase (número EC 1.13.12.7), responsable da emisión de luz amarela característica destes animais. Igual que nas outras luciferinas, requírese oxíxeno para a produción de luz, e tamén se necesitan ATP e magnesio.

## Historia 
A maior parte dos traballos iniciais sobre a química da bioluminescencia dos vagalumes fíxose no laboratorio de William D. McElroy na Universidade Johns Hopkins. A luciferina foi illada e purificada en 1949, aínda que pasaron varios anos ata que se desenvolveu un procedemento para cristalizar o composto con alto rendemento. Isto, xunto coa síntese e dilucidación da súa estrutura, foi realizado por Emil H. White na Universidade Johns Hopkins. O procedemento foi unha extracción ácido-base, dada a presenza dun grupo carboxílo na luciferina. Para a súa extracción utilizouse etil acetato a pH baixo a partir do po de aproximadamente uns 15.000 vagalumes. A estrutura foi máis tarde confirmada polo uso combinado de espectroscopía infravermella, espectroscopía de luz utravioleta visible e métodos sintéticos para degradar o composto en fragmentos identificables.

## Propiedades 
A luciferina cristalizada era fluorescente, e absorbía luz ultravioleta cun pico de absorción aos 327&nbsp;nm e emitía luz cun pico aos 530&nbsp;nm. As solucións alcalinas causaban un corremento ao vermello na absorción probablemente debido á desprotonación do grupo hidroxilo do benzotiazol, pero non afectaba á emisión fluorescente. Encontrouse que o luciferil adenilato (o éster de AMP da luciferina) emite espontaneamente luz en solución.
Diferentes especies de vagalumes usan a mesma luciferina, pero a cor da luz emitida pode ser distinta. A luz de *Photuris pennsylvanica* emite a 552&nbsp;nm (amarelo verdoso) pero *Pyrophorus plagiophthalamus* emite a 582&nbsp;nm (laranxa) no órgano ventral. As femias de *Lampyris noctiluca* emiten luz amarelo verdosa. Estas diferenzas débense probablemente a cambios de pH ou diferenzas na estrutura primaria do encima luciferase.

## Biosíntese 
A síntese in vivo da luciferina do vagalume non se comprende totalmente. Só foron estudados os pasos finais da ruta encimática, que é unha reacción de condensación de D-cisteína con 2-ciano-6-hidroxibenzotiazol, e é a mesma reacción utilizada para producir o composto sinteticamente. Isto foi confirmado por etiquetado isotópico de átomos nos dous compostos e pola identificación dun *encima rexenerador da luciferina*.

## Notas 
## Véxase tamén 
### Outros artigos 
* Luciferina
* Coelenterazina
* Bioluminescencia
* Luciferase

### Ligazóns externas 
* Bioluminescencia cos principais tipos de luciferina
Bicontos

Os **bicontos** ou ***Bikonta*** son organismos eucariotas formados por células con dous flaxelos desenvolvidos segundo un proceso único . É un dos dous grandes clados dos eucariotas; o outro son os Unikonta. Outro trazo compartido polos Bikonta é a fusión de dous xenes de encimas nun só xene, que son os xenes para a timidilato sintase (TS) e a dihidrofolato redutase (DHFR), que codifican unha soa proteína con dúas funcións (Cavalier-Smith, 2006). Estes xenes tradúcense por separado nos Unikonta.

Algunhas investigacións suxiren que un Unikonta (unha célula eucariota cun só flaxelo) foi o antepasado de Opisthokonta e Amoebozoa, entanto que un Bikonta o foi de Archaeplastida, Excavata, Rhizaria, e Chromalveolata (que inclúe Chromista e Alveolata). Cavalier-Smith suxeriu que os Apusozoa, que tipicamente son considerados *incertae sedis* (de clasificación insegura), son, de feito, Bikonta.

As relacións entre os Bikonta non están aínda claras. Cavalier-Smith agrupou os Excavata e Rhizaria no grupo Cabozoa e os Archaeplastida e Chromalveolata no grupo Corticata, pero outros estudos suxeriron que os Rhizaria e Chromalveolata forman un clado.

A seguiente árbore filoxenética mostra as relacións entre os principais grupos de Eukarya de acordo coas ideas de Cavalier-Smith.

*Lenda:* [A] Eukarya ancestral heterótrofo uniflaxelado e unicentriolar; mitocondrias con cristas tubulares. [B] Biflaxelado ancestral. [C] Fusión de xenes DHFR-TS. [D] Fusión tripla de xenes da biosíntese da pirimidina. [E] Alvéolos corticais. [F] Adquisición de cloroplastos por endosimbiose secundaria cunha alga verde (clasificadas dentro de Viridiplantae). [G] Flaxelo posterior e mitocondrias con cristas planas. [H] Inserción de EF1-alfa. [I] Aparición dos cloroplastos por endosimbiose primaria cunha cianobacteria. [J] Adquisición de cloroplastos por endosimbiose secundaria cunha alga vermella (Rhodophyta). [K] Inserción de poliubiquitina. [L] Suco de alimentación ventral. [M] Pelos tubulares en flaxelos, e plastos dentro do retículo endoplasmático rugoso.

## Notas
Palamedes (lenda artúrica)

**Palamedes**, tamén coñecido como **Palamede** ou **Palomides**, é un cabaleiro da Táboa Redonda e un personaxe recorrente nas lendas da Materia de Bretaña.

É descrito como un pagán sarraceno que se converte ó cristianismo de xeito tardío na súa vida. O seu amor non correspondido por Iseu lévao a estar en frecuente conflito con Tristán. O seu pai é o rei Esclabor, e os seus irmáns Safir e Segwarides tamén son cabaleiros da Táboa Redonda.

## Véxase tamén 
### Outros artigos 
* Cabaleiros da Táboa Redonda
* Rei Artur
Vought F-8 Crusader

O **Vought F-8 Crusader** (orixinalmente **F8U**) foi un avión de superioridade aérea supersónico, mono-motor e embarcado construído por Vought para a Mariña e o Corpo de Marines dos Estados Unidos, substituíndo ao Vought F7U Cutlass. Despois da decepcionante experiencia da mariña co F7U, moitos referíronse ao F8U como a "derradeira oportunidade de Vought" O prijemiro prototipo do modelo estivo listo para o voo en febreiro de 1955, e foi o derradeiro caza estadounidense con canóns como arma principal, sendo usado principalmente na Guerra do Vietnam. O RF-8 Crusader foi un avión de recoñecemento fotográfico que operou durante máis tempo que as versións de caza. O RF-8 xogou un papel crucial na crise dos mísiles de Cuba, proporcionando fotografías tomadas a baixa altura que non podían conseguirse por outros medios. As unidades da Reserva Naval estadounidense continuaron operando o RF-8 ata 1987.
Esclabor

**Esclabor** é un cabaleiro da Táboa Redonda e un personaxe recorrente nas lendas da Materia de Bretaña. É descrito como señor de Babel e pai de Palamedes, Safir e Segwarides. Mentres visitaba Roma, sálvalle a vida ó emperador e logo marcha a Logres, onde salva a vida do rei Pellinore. Finalmente retírase a Camelot.

## Véxase tamén 
### Outros artigos 
* Cabaleiros da Táboa Redonda
* Rei Artur
Cornucopia

miniatura|Monumento cunha cornucopia.**Cornucopia** é unha imaxe da mitoloxía grega e posteriormente incorporada á latina asociado á abundancia e fertilidade. Hogano fai referencia á agricultura e ao comercio.

## Etimoloxía 
Do latín *cornu copiae* ou "corno copioso", de *cornu* ou corno e *copiae* ou copioso, abondoso.

## Orixe 
A **cornucopia** foi un agasallo de Zeus á cabra (segundo outras tradicións ninfa) Amaltea, que segundo a tradición coidouno e o aleitou durante a súa infancia. Nunha escena de xogo de Zeus (ou Xúpiter na mitoloxía latina) na súa infancia rachoulle sen intención un corno a Amaltea e como compensación o corno que rachara pasou a ser máxico e concedería todo o que o posuidor quixese.

## Representacións 
As representacións orixinais eran o corno da cabra cheo de froitas e flores. Varias deidades, especialmente Fortuna, eran representadas co *corno da abundancia*. Pero é unha figura que aparece tamén en representacións máis modernas. Aparece frecuentemente nos murais do Día de Acción de Grazas onde aparece un cesto de vimbio con forma cornada cheo de froita e verduras. Noutras representacións é simplemente un cono curvo, oco e sen fondo aínda que tamén cheo de froitas.
miniatura|Escudo de Colombia coas súas cornucopias na parte superior
A imaxe aparece tamén nos escudos de Colombia (onde aparecen dúas, a primeira rebordante de froitas e flores exóticas típicas do país e a outra estrada de moedas de ouro) e Venezuela (onde aparecen tamén dúas cornucopias). Asemade aparecen nos escudos de Panamá e Perú aínda que unha única e chea de moedas de ouro.

A relación das cornucopias coa simboloxía de Suramérica non se limita á aparición da súa figura nos escudos dalgúns países ou dalgunha provincia. Debido á forma do estado de México e ás súas similitudes coa cornucopia, varios foron os mapas que disimulaban a cartografía nun *corno da abundancia* rebordante de froitas.

## Véxase tamén 
* Sampo

### Ligazóns externas
Pelleas

**Pelleas**, tamén coñecido como **Pellias**, é un cabaleiro da Táboa Redonda e un personaxe recorrente nas lendas da Materia de Bretaña.

Nalgunhas versións tamén é un dos nomes que se atribúen ó Rei Pescador ou Rei Tolleito. Descende dunha estirpe de custodios do Santo Graal, establecida por Xosé de Arimatea, e é o pai de Eliazer e de Elaine, nai de Galahaz. Pelleas vive no castelo de Corbenic en Listenois. Tanto Pelleas como o seu parente Pellam aparecen no ciclo artúrico Lancelot-Graal, e en obras posteriores como ''Le Morte d'Arthur''.

## Véxase tamén 
### Outros artigos 
* Cabaleiros da Táboa Redonda
* Rei Artur
Marcos Caridad

**Marcos Caridad Rodríguez**, nado na Coruña o 28 de decembro de 1989, é un futbolista galego. Xoga de defensa e o seu actual equipo é o CCD Cerceda.

## Traxectoria 
En xullo de 2009 fichou polo Recreativo de Huelva, onde xogou no seu filial. Aínda así, debutou co primeiro equipo na Segunda División o 19 de xuño de 2010, na derrota contra o Rayo Vallecano (4–0).

Na tempada 2011–12 foi contratado polo CCD Cerceda, de Terceira División.

En xuño de 2012 anunciouse que retornaba ao Deportivo B, onde debutara na tempada 2007–08 en Segunda División B.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Marcos Caridad en A Temporada do Fútbol Galego
Atlético Sanluqueño Club de Fútbol

O **Atlético Sanluqueño Club de Fútbol** é un club de fútbol de España, da cidade de Sanlúcar de Barrameda, na provincia de Cádiz. Foi fundado en 1948 e actualmente xoga no grupo IV da Segunda División B Española.

## Historia 
O Atlético Sanluqueño Club de Fútbol foi fundado en 1948, aínda que a súa inscrición en competicións oficiais produciuse en 1951.

O seu debut en categoría nacional, concretamente na Terceira División, produciuse na tempada 1958-59. A tempada 1986-87, sendo presidente Luis Merino e adestrador José Enrique Díaz, logrou ascender á Segunda División B. Descendeu a Terceira División a tempada 1991-92 e non logrou novamente o ascenso ata a tempada 2011–12.

## Uniforme 
* **Uniforme titular**: Camiseta con raias verticais de cores verde e branco, pantalón branco e medias verdes.
* **Uniforme alternativo**: Camiseta verde, pantalón negro e medias negras.

O uniforme do Atlético Sanluqueño baséase no do Real Betis Balompié. Parece ser que o equipo, nas súas orixes, recibiu un xogo destes equipamentos por mediación dun directivo que gozaba de boas relacións co mencionado club.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 10 (incluída a 2019/20)
* **Tempadas en 3ª**: 38

## Xogadores destacados 
* Manuel Ruiz
* Nolito
* Pedro Ríos

## Palmarés 
***Terceira División Española (1)**: 2011–12
*Subcampión da Terceira División (1): 1995-96

## Véxase tamén 
### Ligazóns externas 
*Sitio web oficial
Gran Premio do Reino Unido de 2012

O **Gran Premio de Inglaterra de 2012** foi unha carreira de Fórmula 1 que se celebrou o 8 de xullo de 2012, no Circuíto de Silverstone, Northamptonshire e Buckinghamshire , Inglaterra.

## Antecedentes 
Jean-Eric Vergne foi sancionado cunha penalización de 10 postos nesta carreira logo de provocar unha colisión evitable co Catherham de Heikki Kovalainen na carreira anterior en Valencia. Kamui Kobayashi tamén foi sancionado cunha penalización de cinco prazas para a carreira logo de provocar unha colisión evitable co Ferrari de Felipe Massa na carreira anterior.

### Cualificación 
Logo de romper na terceira práctica, Charles Pic viuse obrigado a cambiar a súa caixa de cambios e enfróntase a unha penalización de cinco posicións. Con todo, Pic non cumpriu os requisitos do 107% de tempo e correrá e o deciden os Comisarios. Mentres Button foi eliminado na Q1. A sesión foi suspendida coa bandeira vermella na Q2 debido ás pésimas condicións meteorolóxicas.

## Clasificación 
### Cualificación 
1000px

### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.

## Notas 
## Véxase tamén 
### Ligazóns externas
Klaus Nomi

**Klaus Sperber**, coñecido como **Klaus Nomi**, nado en  Immenstadt, Alemaña, en 1944, foi un cantante alemán de ópera e música pop.

## Traxectoria
A principio da década de 1970 trasladouse a Nova York, onde comezou a relacionarse con artistas do East Village neoiorquino. David Bowie descubriuno en 1978 e axudouno a asinar un contrato con RCA Records en 1980.

Morreu á idade de 39 anos, vítima do sida.

Nomi combinaba ópera e música new wave. As súas montaxes escénicas eran moi elaboradas e nelas prestábase especial atención ó vestiario, ó penteado e á maquillaxe, que remitían á estética das primeira películas de ciencia ficción.

## Véxase tamén
### Ligazóns externas
*Klaus Nomi: The Brilliant Performance of a Dying Man, en www.openculture.com
* Entrevista a Klaus Nomi en ''NYC 10 O'Clock News'', contra 1981 
* Entrevista a Klaus Nomina televisión francesa, contra 1982
Precious (filme)

***Precious: Based on the Novel "Push" by Sapphire***, ou soamente ***Precious***, é un filme estadounidense dirixido por Lee Daniels que se estreou no 2009. Baséase na novela *Push* de Sapphire.

## Sinopse 
Clareece 'Precious' Jones (Gabourey Sidibe) é unha adolescente de negra e obesa de Harlem cuxa nai (Mo'Nique) a maltrata constantemente. Non sabe ler nin escribir e, cando se descobre que está embarazada, é expulsada da escola. A pesar de todo, a directora do centro inscríbea nunha escola alternativa para que intente encamiñar a súa vida. A súa nova mestra (Paula Patton) será a primeira persoa que confía en Precious e a trata con respecto.

## Personaxes 
* Gabourey Sidibe como Claireece "Precious" Jones
* Mo'Nique como Mary Lee Johnston
* Paula Patton como Ms. Blu Rain
* Mariah Carey como Ms. Weiss
* Lenny Kravitz como Enfermeiro John McFadden
* Sherri Shepherd como Cornrows
* Nealla Gordon como Mrs. Sondra Lichtenstein
* Stephanie Andujar como Rita Romero
* Chyna Layne como Rhonda Patrice Johnson
* Amina Robinson como Jermaine Hicks
* Xosha Roquemore como Jo Ann
* Angelic Zambrana como Consuelo
* Quishay Powell como Mongo
* Grace Hightower como Servizos Sociais
* Kimberly Russell como Katherine
* Bill Sage como Mr. Wicher
* Sapphire como Coidadora de día

## Galardóns e nomeamentos 
* 2009: 2 Oscars: Mellor guión adaptado, actriz secundaria (Mo'Nique). 6 nomeamentos.
* 2009: Globo de Ouro: Mellor actriz secundaria (Mo'Nique). 3 nomeamentos.
* 2009: Premios BAFTA: Mellor actriz secundaria (Mo'Nique). 4 nomeamentos, incluíndo mellor filme.
* 2009: Festival de Sundance: Gran Premio do Xurado, Premio do Público.
* 2009: 5 Premios Independent Spirit: incluíndo mellor filme, director e actriz (Gabourey Sidibe).
* 2009: Festival de Toronto: Mellor filme (Premio do Público).
* 2009: Asociación de Críticos dos Ánxeles: Mellor actriz secundaria (Mo'Nique).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Folland Gnat

O **Folland Gnat** foi un pequeno reactor británico, con á en frecha e usado como caza de avión de adestramento desenvolvido por Folland Aircraft para a Royal Air Force, e usado extensamente pola Forza Aérea India.

O Gnat foi deseñado por W.E.W. Petter como un desenvolvemento da súa empresa privada co Folland Midge. A avión voou por vez primeira o 18 de xullo de 1955. O seu deseño permitía a súa fabricación sen ferramentas especializadas en países non moi industrializados. A pesar de que nunca foi usado como caza pola RAF, a versión de adestramento Gnat T.1 foi amplamente usada. O Gnat fíxose famoso por ser o vaión do equipo acrobático da RAF, os Red Arrows.

O avión foi exportado a Finlandia, Iugoslavia e a India. A Forza Aérea India converteuse no maior operador do Gnat e finalmente fabricou o aparello baixo licenza. Posteriormente India desenvolveu o HAL Ajeet, unha variante modificada e mellorada.
Mounir El Hamdaoui

**Mounir El Hamdaoui**, nado o 14 de xullo de 1984 en Rotterdam, é un futbolista neerlandés. Xoga de dianteiro e o seu actual equipo é o AFC Ajax.

## Palmarés 
### Club 
;AZ
* Eredivisie: 2008–09
* Johan Cruijff Schaal: 2009

;Ajax
* Eredivisie: 2010–11

### Individual 
* Futbolista neerlandés do ano: 2008–09
* Máximo goleador do campionato neerlandés: 2008–09

## Véxase tamén 
### Ligazóns externas 
* Datos do xogador en national-football-teams.com
Estación Ferroviaria de Bananal

A **Estación Ferroviaria de Bananal** é un edificio histórico e turístico da cidade brasileira de Bananal, no Estado de São Paulo. Construída en 1888, é o único exemplar de construción en aceiro de Bélxica nas Américas.

## Notas
Nyon

**Nyon** é unha cidade e comuna de Suíza, pertencente ao cantón de Vaud, no distrito de Nyon. A cidade é coñecida internacionalmente como a sede central da UEFA.

## Xeografía 
Está situada a uns 25 quilómetros ao norte de Xenebra a beiras do lago Léman. Limita ao norte con Trélex e Duillier, ao leste con Prangins, ao sur co lago e a comuna francesa de Messery (FR-74), ao suroeste con Crans-près-Céligny, e ao oeste con Eysins, Signy-Avenex e Grens.

## Demografía 
O 38% da poboación son estranxeiros. A maior parte da poboació fala francés (12 274 ou 75.8%), co alemán como segunda lingua máis común (918 ou 5.7%) e o inglés terceira (647 o 4%). Hai 565 que falan italiano e 9 romanche.

## Historia 
Foi fundada polos romanos entre os anos 50 e 44 a.C. baixo o nome "dos equestris do lulia de Colonia", o centro urbano da cidade chamárono *Noviodunum*. Chegou a ser unha das colonias romanas máis importantes en Suíza, con foro, basílica e anfiteatro (descuberto recentemente, en 1996, ao realizar as escavacións para a construción dun edificio).

A cidade moderna ten preto de 20.000 habitantes e segue crecendo, está ben comunicada coas grandes cidades próximas (Xenebra e Lausana), tanto por autoestrada como por tren.

A comuna formou parte ata o 31 de decembro de 2007 do círculo de Nyon.

## Galería 

Ficheiro:NyonCastle.jpg|Castelo de Nyon
Ficheiro:Nyon depuis dole.jpg|A vila e o lago

## Notas 
## Véxase tamén 
### Ligazóns externas 
* Sitio web oficial  
* Museo romano de Nyon 
* Paléo Festival
* La Redoute, barrio importante de Nyon
Juan Carlos Unzué

**Juan Carlos Unzué Labiano**, nado o en Pamplona o 22 de abril de 1967, é un exfutbolista e actual adestrador de fútbol español. Xogaba de porteiro.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Morlaix

**Morlaix** (en ) é unha cidade da Bretaña, no norte do departamento francés de Finistère.

## Véxase tamén 
### Ligazóns externas 
* Páxina oficial
Estación de Casetas

A **estación de Casetas** é unha estación de ferrocarril situada no barrio de Casetas da cidade de Zaragoza. Forma parte da liña C-1 da rede de Proximidades Zaragoza operada por Renfe, sendo este o único servizo prestado na actualidade na estación.

## Situación ferroviaria 
Casetas é unha estación de bifurcación situada a 209,9 metros de altitude na que conflúen dúas liñas clásicas de ancho convencional:
* Liña férrea Madrid-Barcelona, punto quilométrico 327,768.
* Liña férrea Zaragoza-Altsasu vía Pamplona, punto quilométrico 015,646.

## Historia 
A estación foi inaugurada o 25 de maio de 1863 coa apertura do tramo Medinaceli-Zaragoza da liña férrea Madrid-Zaragoza por parte da Compañía dos Ferrocarrís de Madrid a Zaragoza e Alacant ou MZA. Non tardaría en chegar unha prolongación entre Zaragoza e Casetas (como primeiro paso da conexión con Navarra) obra da Compañía de Ferrocarril de Zaragoza a Pamplona que tras a súa fusión coa compañía do ferrocarril de Zaragoza a Barcelona daría lugar á compañía dos Ferrocarrís de Zaragoza a Pamplona e Barcelona. O 1 de abril de 1878 esta última viuse obrigada a aceptar unha fusión con Norte dada a súa delicadísima situación económica.

En 1922, o forte tráfico que se concentraba en Casetas obrigou a Norte e a MZA a buscar solucións para desconxestionar a estación. A solución atopada pasou por habilitar o empalme da estación de Almanzora. En 1941, a nacionalización do ferrocarril en España supuxo a integración de ambas as compañías na recentemente creada Renfe.

A década dos 80 trouxo a electrificación do tramo Calatayud-Casetas e unha nova variante.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

O 11 de xuño de 2008, con ocasión da Exposición Internacional de 2008 integrouse o barrio de Casetas na rede de Proximidades Zaragoza. Para iso foi construída unha nova estación de viaxeiros a escasos metros da antiga, sobre a plataforma ao lado Castejón.

## Servizos ferroviarios 
### Proximidades
A estación forma parte da liña C-1 da rede de Proximidades Zaragoza operada por Renfe. Uns vinte trens diarios en cada sentido enlazan Casetas con Miraflores nun traxecto que adoita cubrirse en 20 minutos.

## Notas 
## Véxase tamén 
### Ligazóns externas 
* Proximidades Zaragoza no sitio web de Renfe.
A Carraceira, Librán, Baleira

**A Carraceira** é un lugar da parroquia de Librán no concello lugués de Baleira na comarca da Fonsagrada. Segundo o IGE, en 2011 tiña 15 habitantes (9 homes e 6 mulleres).

## Lugares e parroquias
### Lugares de Librán
### Parroquias de Baleira
## Notas
## Véxase tamén 
### Outros artigos 
* Lugares de Baleira
Marta Míguez

**Marta Míguez Telle**, nada en Louredo (Cortegada) o 3 de marzo de 1973 é unha política e atleta galega retirada, que competía na disciplina de lanzamento de xavelina.

## Competición 
Competiu representando a España tanto nos Xogos Olímpicos de Sidney 2000, coma nos Xogos do Mediterráneo, no ano 2001 en Tunisia, e nos Campionatos do Mundo de Atletismo do 2002 en Madrid

A súa mellor marca persoal é de 59,43 metros, acadada en xullo de 2001 en Valencia, que foi ademais o récord galego da especialidade.

Unha vez retirada tivo actividade na xestión deportiva. Foi nomeada xerente do Consello Municipal de Deportes de Ourense en 2002, posto que ocupou ata 2007, e unha década máis tarde, en 2016, foi nomeada Secretaria Xeral para o Deporte da Xunta de Galicia, a máxima autoridade política en materia de deporte en Galicia, en substitución de José Ramón Lete. A finais de 2018, Lete foi destituído no seu posto en Madrid e regresou a Galicia, o que motivou a destitución de Míguez.

## Vida persoal 
Casou co tamén atleta e lanzador de xavelina Julián Sotelo, co que tivo tres fillos, os tres xogadores de baloncesto: Lucía, Inés e Martín.

## Notas
Shin-chan: Na procura das bólas perdidas

é un filme de animación baseado no anime *Shin-chan*. No Xapón, a estrea deste filme produciuse nos cinemas o 19 de abril do 1997.

En Galicia, a película estreouse nas salas galegas o 27 de xuño do 2003 e saíu á venda en DVD o 5 de novembro do mesmo ano.

## Sinopse 
As bólas perdidas son uns obxectos cun gran poder que, reunidos, poden desatar o caos no mundo. Dúas bandas rivais - os Perendengues e os Mariolas - buscan facerse co control das bólas. Os primeiros queren invocar ao Maligno e os segundos pretenden evitar que o mal se estenda por tódolos sitios.

Unha casualidade fai que unha das bólas chegue ás mans de Shin Chan, o que provoca que a súa familia se teña que aliar cunha aprendiz de policía sen sentido da puntaría e coa banda dos Mariolas, formada por tres estrambóticos travestís. A banda dos Perendengues está formada por unhas ximnastas sen escrúoulos armadas con cintas letais de ximnasia rítmica que están comandadas por unha anciá e por un tipo moi misterioso. A fuxida levaráos a un peculiar bar de copas, a uns baños públicos e ao parque de atraccións abandonado dos Mariolas.

Alí, un grupo de samurais decrépitos defenderá o honor dos Mariolas e tentará evitar que o tipo misterioso reúna as dúas bólas, invoque ao maligno e controle o destino do planeta. Pero cando parece que o mundo está condenado, xorde alguén impredicible quen de estragar calquera proxecto... O mesmiño Shin Chan!

## Dobraxe 
* **Ano de gravación:** 2003

* **Estudio:** Sodinor, S.A. (Vigo)
* **Directores e axustadores:** Alfonso Valiño e Matías Brea
* **Tradución:** María Alonso Seisdedos
* **Técnico de mesturas:** Kevi Aragunde
* **Elenco da dobraxe:**

* **Voces adicionais:**
:▪ Andrés Bellas
:▪ Juan Diéguez
:▪ Antonio Mourelos
:▪ Paco Barreiro
:▪ Antón Ja

## Música 
A canción empregada na versión orixinal como tema de peche é エンディング (*A canción de Himawari*) interpretada por Kazuo Kaitsu. Non obstante, na versión galega, optouse por substituír este tema polo segundo peche da serie, é dicir, polo tema interpretado por Teresa Santamaría, chamado *Ven comigo a esta festa*.

## Notas 
## Véxase tamén 
### Outros artigos 
* *Shin-chan*
Juliette Binoche

**Juliette Binoche**, nada o 9 de marzo de 1964 en París, é unha actriz, artista e bailarina francesa. Ó longo da súa carreira como actriz, actuou en máis de 40 filmes, recibindo numerosos premios internacionais. Procendente dunha familia de artistas, comezou a recibir clases de interpretación durante a adolescencia. Despois de participar en numerosas producións de teatro, saltou ó cine da man de Jean-Luc Godard (*Je vous salue, Marie*, 1985), Jacques Doillon (*La Vie de Famille*, 1985) e André Téchiné, que fixo dela unha estrela en Francia polo seu papel protagonista en *Rendez-vous*. A súa sensual interpretación no seu debut no cine anglófono, *The Unbearable Lightness of Being* (1988), dirixido por Philip Kaufman, lanzou a súa carreira internacionalmente.

Chamou a ateción de Steven Spielberg, que lle ofreceu varios papeis, como en *Parque Xurásico*, que ela rexeitou por unirse ó elenco de actores de *Trois couleurs: Bleu* (1993), dirixido por Krzysztof Kieślowski. Por esta interpretación, gañou o premio á mellor actriz no Festival Internacional de Cine de Venecia e un Premio César. Tres anos despois, Binoche conseguiu un novo éxito no filme de Anthony Minghella *O paciente inglés* (1996), polo cal gañou un Oscar e un BAFTA á mellor actriz secundaria, así como o premio á mellor actriz no Festival Internacional de Cinema de Berlín. Pola súa actuación na comedia romántica de Lasse Hallström *Chocolat* (2000) Binoche foi nomeada ó Oscar á mellor actriz.

## Filmografía 
## Notas 
## Véxase tamén 
### Ligazóns externas 
*Ficha na IMDb
McDonnell F3H Demon

O **McDonnell F3H Demon** foi un caza a reacción subsónico, con á en frecha e embarcado da Armada dos Estados Unidos. Despois de varios problemas co motor Westinghouse J40 que foi finalmente descartado, o sucesor do McDonnell F2H Banshee  comezou a operar en 1956 redeseñado co motor Allison J71. Aínda que non tiña potencia suficiente para voos supersónicos, complementou a cazas diúrnos como o Vought F8U Crusader e o Grumman F11F Tiger en condicións todo-tempo, e como interceptador armado con mísiles ata 1964. 

Foi retirado antes de que puidese servir na Guerra do Vietnam e foi substituído na clase *Forrestal* e en portaavións semellantes polo exitoso McDonnell Douglas F-4 Phantom II. O Phantom, que tiña tamén capacidade de ataque a terra, caza e bombardeo, tiña unha certa semellanza, xa que foi concibido como un desenvolvemento avanzado do Demon. O avión supersónico da USAF McDonnell F-101 Voodoo tiña un deseño semellante, pero estaba baseado no anterior XF-88 Voodoo, que tamén influenciou o deseño do Demon.

## Notas 
## Véxase tamén 
### Bibliografía 
* Angelucci, Enzo e Peter M. Bowers. *The American Fighter*. Sparkford, Somerset, UK: Haynes Publishing Group, 1987. .
* Elward, Brad A. e Peter Davies. *US Navy F-4 Phantom II MiG Killers 1965–70, Part 1* (Osprey Combat Aircraft).  Londres: Osprey Publishing, 2001. .
Contact

***Contact*** é un filme estadounidense dirixido por Robert Zemeckis que se estreou en 1997. Baséase na novela *homónima* de Carl Sagan.

## Sinopse 
Trala prematura morte dos seus pais sendo unha nena, Eleanor Arroway perdeu a fe en Deus. Como contrapartida, concentrou todos os seus esforzos na investigación: traballa cun grupo de científicos que analizan ondas de radio procedentes do espazo exterior co fin de atopar sinais de intelixencia extraterrestre. O seu traballo vese recompensado cando detecta un sinal descoñecido que parece conter as instrucións de fabricación dunha máquina que permitiría reunirse cos autores da mensaxe.

## Personaxes 
* Jodie Foster como Dr. Eleanor "Ellie" Ann Arroway
** Jena Malone como Ellie Arroway de nena
* Matthew McConaughey como Palmer Joss
* James Woods como Michael Kitz
* Tom Skerritt como David Drumlin
* William Fichtner como Kent Clark
* John Hurt como S.R. Hadden
* Angela Bassett como Rachel Constantine
* David Morse como Theodore Arroway
* Jake Busey como Joseph
* Rob Lowe como Richard Rank
* Geoffrey Blake como Fisher
* Max Martini como Willie

## Banda sonora 
***Contact: Music from the Motion Picture***
# Awful Waste of Space (1:41)
# Ellie's Bogey (3:23)
# The Primer (6:19)
# Really Confused (1:18)
# Test Run Bomber (4:25)
# Heart Attack (1:29)
# Media Event (1:24)
# Button Me Up (1:18)
# Good to Go (5:11)
# No Words (1:42)
# Small Moves (5:35)
# I Believe Her (2:31)
# Contact (7:58)
Duración total (44:14)

## Galardóns e nomeamentos 
* 1997: Nomeado ó Oscar: Mellor son.
* 1997: Nomeado ó Globo de Ouro: Mellor actriz drama (Jodie Foster).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
José Alonso Liste

**José Alonso Liste**, nado en Lugo o 26 de abril de 1990, é un piloto de automobilismo galego.

## Traxectoria 
A súa afección polo mundo do motor veulle inculcada polo seu pai quen o meteu no mundo do karting con catro anos, e onde comezou a competir oficialmente no ano 1997 con sete anos de idade. No ano 2006 sobe ao podio do campionato de España na categoría Rotax Max.

A partir de entón comeza a subir categorías, competindo en Fórmula 3 no ano 2008 e na Fórmula Palmer Audi no 2010. Os bos resultados levárono a debutar en Fórmula 2 pero ante a falta de patrocinios no ano 2011 pasou a Mini Challenge.

## Palmarés 
### Karting 
**1997**
* 6º Clasificado na categoría cadete do campionato de Galiza.

**1998**
* Subcampión na categoría cadete do campionato de Castela e León.
* 8º Clasificado na categoría cadete do campionato de España.

**1999**
* Subcampión na categoría cadete do campionato de Castela e León.
* 8º Clasificado na categoría cadete do campionato de España.

**2000**
* 5º Clasificado na categoría cadete do campionato de España.(1 pole, 1 volta rápida)

**2001-2002**
* Subcampión na categoría INTER A do campionato de Galiza.
* 6º Clasificado na categoría cadete do campionato de Cataluña.

**2003**
* 3º Clasificado do campionato de España de Karting fórmula ROTAS MAX.

**2005**
* 4º Clasificado do campionato de España de Karting fórmula ROTAX JUNIOR.
* Campión do campionato de Castela e León de Karting fórmula ROTAX JUNIOR.
* 3º Clasificado do campionato de Castela e León de Karting fórmula 125.

**2006**
* 3º Clasificado do campionato de España de Karting fórmula ROTAS MAX.

### Fórmula 
**2003**
* Test Fórmula BMW

**2006**
* Test Fórmula BMW (monitorizado por Sebastian Vettel

**2007**
* Fórmula Master Júnior de BMW (1 Pole, 1 Podio)
* 2 Test co Equipo de F3 Campos Racing (2º posto baixo chuvia)

**2008**
* 20º Campionato de España de Fórmula 3 co equipo Hache Team.
* 6º Campionato de España de Fórmula 3 (Mellor rookie, 2 Podios)

**2009**
* 11&nbsp;°Fórmula Palmer Audi (1 vitoria, 1 Pole Position)

** 2010 **
No ano 2010 anunciouse que José competiría en Fórmula 2, realizando os test de pretempada. Porén non puido debutar xa que a Xunta de Galicia lle retirou o apoio económico que se comprometera verbalmente a achegar .

** 2011 **
3º na competición MINI Challenge

## Notas 
## Véxase tamén 
### Ligazóns externas 
* Páxina oficial
Châteaulin

**Châteaulin** (en ) é unha cidade situada no centro do departamento francés de Finistère na rexión da Bretaña.

## Demografía
## Monumentos
* Capela Notre-Dame.
* Igrexa Saint-Idunet.
* Capela de Lospars.
* Capela Notre-Dame de Kerluan.
* Viaduto.

## Cidades irmandadas
*  Clonakily
*  Grimmen

## Véxase tamén 
### Ligazóns externas
* Sitio oficial
Egatel

**Egatel** é unha empresa galega de telecomunicacións fundada en 1992 e con sede en San Cibrao das Viñas, no Parque Tecnolóxico de Galicia. Actualmente é propiedade de Comsa-Emte.

Egatel fabrica, deseña, instala e mantén infraestruturas de telecomunicacións profesionais para televisión e radio analóxico e dixital terrestre DVB-T tanto en España como fóra, principalmente para Abertis.

En Galiza, Retegal emprega os seus equipos para distribuír os sinais da CRTVG a toda Galiza.

## Historia 
Egatel fúndase en 1992 primeiro como fabricante de aparellos de recepción de tv satélite domésticos e despois como fabricante de microrepetidores analóxicos.
En 1994, trasládase á súa localización actual. En 1995 consegue as primeiras homologacións para traballar en equipamento profesional para Abertis. En 1996 entra no accionariado Unión Fenosa con IPT. En 1996 é o principal subministrador de equipamento dixital para AbertisTelecom en España. En 1999 inaugura a sede actual. En 2002 subministra o equipamento dixital para Quiero TV. En 2004 entra no mercado internacional subministrando equipamento de transmisión de 10KW de potencia analóxica. En 2005 entra a formar parte de Emte. En 2008 abre en Madrid departamento comercial propio. En 2009 Emte e Comsa fusiónanse. En 2010 subministra máis de 800 transmisores dixitais de media potencia e máis de 3000 microtransmisores e microreemisores dixitais de baixa potencia de televisión dixital.

## Produtos 
* Transmisores de Tv
** Analóxicos
** Dixitais
* Transmisores de radio
** Analóxicos
** Dixitais

## Véxase tamén
### Ligazóns externas
*Páxina web de Egatel 
*Páxina web de Retegal
Lluís Carreras

**Lluís Carreras Ferrer**, nado en Sant Pol de Mar (Barcelona) o 24 de setembro de 1972, é un exfutbolista e actual adestrador de fútbol español. Xogaba de lateral esquerdo.

## Traxectoria 
O 24 de febreiro de 2014 foi anunciado como novo adestrador do Mallorca, en substitución de José Luis Oltra. Pese a ser anunciado, horas máis tarde un directivo do club bermellón comunicou que non autorizaba a fichaxe de Carreras. Finalmente, tras horas de debate dos directivos, foi contratado como técnico do Mallorca até xuño de 2014. O 26 de maio foi destituído, a falta de 2 xornadas para o remate do campionato. O seu substituto foi Javier Olaizola.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Max Scheler

**Max Scheler**, nado en Múnic o 22 de agosto de 1874 e finado en Frankfurt am Main o 19 de maio de 1928, foi un filósofo alemán que concibiu a ética material dos valores.

## Traxectoria 
Fillo dun luterano e unha xudía ortodoxa, estudou en Múnic e en Berlín e ensinou en Jena, Múnic e Colonia. Recibiu unha grande influencia da fenomenoloxía de Edmund Husserl e do vitalismo de Henri Bergson. Pronunciouse precozmente contra a ameaza do nazismo.

## Pensamento 
Max Scheler persegue unha formulación ética *a priori*, ao igual que Kant, pero non formal e abstracta, senón material e chea de contido. Este contido son os valores que, por universais e necesarios, constitúen unha ética *a priori*.

Os valores non son realidades que poidamos atopar no mundo, propiamente os valores non son *valen*. Os valores son inespaciais e intemporais, gozan dunha grao de idealidade que os fai sobardar o espazo e o tempo. Partindo disto Max Scheler sostén que os valores están vencellados a situacións que provocan no interior do home unha reacción que vai alén da emoción e do sentimento. Porén, os valores son inalterables, o que pode mudar é a percepción que en cada época se teña deles. O home, en principio ten unha capacidade natural para acceder aos valores, aínda que esta precisa ser cultivada. Fronte ao valor cómpre tomar postura, non se pode ficar indiferente. A persoa será máis valiosa segundo os valores que realice.

Os valores poden ser positivos ou negativos; a opción ética consistirá en asumir os positivos e rexeitar os negativos. Para Max Scheler, a escolla derivará non tanto da racionalidade como dunha intuición emocional. Os valores non se razoan, cáptanse, deben ser realizados por eles mesmos e son autónomos.

Scheler establece a seguinte xerarquización: valores útiles, valores vitais, valores espirituais (de xustiza, filosóficos, de coñecemento...) e valores relixiosos. Non figuran os valores morais, porque a moral consiste precisamente na realización dos valores.

Na súa obra sobre *O lugar do home no cosmos*, comeza por constatar o que de común ten este coas plantas (o pulo afectivo) e os animais (instinto, memoria asociativa e intelixencia práctica). O que o diferencia é o que chama espírito que é o que o habilita para obxectivar as demais realidades, o dota de autoconciencia e lle outorga a liberdade e a apertura cara ao Absoluto. Isto non significa unha defensa do dualismo, pois existe unha soa actividade humana psico-orgánica.